5.5.2022
MT
Il-Ġurnal Uffiċjali tal-Unjoni Ewropea
C 184/25 L-Erbgħa 20 ta’ Ottubru 2021
91.
Iqis li l-iżvilupp ulterjuri u l-innovazzjoni sostenibbli fil-qasam tal-produzzjoni tal-proteina tal-pjanti u sorsi alternattivi ta' proteina fl-UE, bħall-insetti u l-alka, huwa mod kif jiġu indirizzati b'mod effettiv bosta mill-isfidi ambjentali u klimatiċi li qed tiffaċċja l-agrikoltura tal-UE, kif ukoll kif tiġi prevenuti d-deforestazzjoni, it-telfien tal-bijodiversità u d-degradazzjoni tal-ekosistema f'pajjiżi barra mill-UE u titnaqqas id-dipendenza attwali tal-Ewropa mill-provvisti tal-proteina tal-pjanti; jistieden lill-Kummissjoni tkompli taħdem fuq ir-rapport tagħha dwar l-iżvilupp tal-proteini tal-pjanti fl-Unjoni Ewropea (COM(2018)0757) u tippreżenta strateġija ta' tranżizzjoni tal-proteina tal-UE li tkopri d-domanda u l-aspett tal-provvista biex tappoġġja u tagħti spinta lill-produzzjoni sostenibbli tal-għelejjel tal-proteina, inklużi l-provvisti lokali tal-għalf u l-produzzjoni tal-ikel, filwaqt li ssaħħaħ l-awtosuffiċjenza tal-UE u tnaqqas l-impatti ambjentali u klimatiċi globali; jissottolinja l-importanza li titnaqqas id-dipendenza mill-importazzjoni ta' għelejjel tal-proteina minn barra l-pajjiż;
92.
Ifakkar fit-talba tiegħu li l-valutazzjoni tar-riskju ġeneriku tal-UE tiġi estiża għal-leġiżlazzjoni kollha biex tiġi evitata l-espożizzjoni tal-konsumaturi għal sustanzi perikolużi fl-ikel;
93.
Ifakkar li profili nutrizzjonali, li ilhom tant mistennija, jibqgħu pertinenti u neċessarji biex jintlaħqu l-objettivi tar-Regolament (KE) Nru 1924/2006 dwar indikazzjonijiet dwar in-nutrizzjoni u s-saħħa mogħtija fuq l-ikel (72); jilqa' t-tħabbira ta' proposta leġiżlattiva biex jiġu stabbiliti profili nutrizzjonali; jirrimarka li ħafna prodotti tal-ikel, inklużi wħud kummerċjalizzati lejn it-tfal, ikomplu jużaw indikazzjonijiet dwar in-nutrizzjoni u s-saħħa, minkejja li għandhom livelli għolja ta' nutrijenti li jaqjmu tħassib; jisħaq li jrid jiġi żviluppat sett robust ta' profili nutrizzjonali biex jipprojbixxi l-użu ta' indikazzjonijiet dwar in-nutrizzjoni u s-saħħa dwar ikel b'kontenut għoli ta' xaħmijiet, zokkor u/jew melħ; jitlob li tingħata attenzjoni partikolari lill-ikel għat-tfal u lil ikel ieħor bi skop speċjali;
94.
Jirrikonoxxi li t-tikketti nutrizzjonali fuq il-parti ta' quddiem tal-pakkett ġew identifikati minn korpi tas-saħħa pubblika internazzjonali, bħall-Organizzazzjoni Dinjija tas-Saħħa, bħala għodda ewlenija biex tgħin lill-konsumaturi jagħmlu għażliet aktar infurmati, aktar ibbilanċjati u aktar tajbin għas-saħħa f'dak li għandu x'jaqsam mal-ikel; jisħaq fuq il-fatt li s-sistema ta' tikkettar dwar in-nutrizzjoni fuq il-parti ta' quddiem tal-pakkett, li hija konsistenti mal-linji gwida dwar id-dieta u li tikkumplimentahom, għandha tgħin lill-konsumaturi jagħmlu għażliet tal-ikel aktar tajbin għas-saħħa billi tipprovdilhom informazzjoni komprensibbli dwar l-ikel li jikkunsmaw; jistieden lill-Kummissjoni tiżgura li tiġi żviluppata tikketta nutrizzjonali tal-UE obbligatorja u armonizzata fuq il-parti ta' quddiem tal-pakkett ibbażata fuq evidenza xjentifika robusta u indipendenti u ta' fehim ippruvat tal-konsumatur, b'aċċess miftuħ għall-operaturi kollha tas-suq inklużi l-operaturi żgħar u ta' daqs medju, filwaqt li jitqies il-piż addizzjonali għall-operaturi tal-ikel u l-unions; jisħaq barra minn hekk, li biex jiġi ffaċilitat it-tqabbil bejn il-prodotti, it-tikketta għandha tinkludi element interpretattiv li jipprovdi informazzjoni dwar il-prodott trasparenti, komparabbli u armonizzata u jkun ibbażat fuq ammonti ta' referenza uniformi; jistieden lill-Kummissjoni tqis kif xieraq il-karatteristiċi speċifiċi ta' prodotti b'ingredjent uniku u prodotti taħt l-iskemi ta' kwalità Ewropej (DPO, IĠP, IĠ eċċ.), b'mod partikolari l-invarjabbiltà tal-kompożizzjoni tagħhom, filwaqt li jisħaq li kwalunkwe kunsiderazzjoni rigward eżenzjonijiet potenzjali għandha tkun ibbażata fuq raġunament xjentifiku; jitlob li tiġi stabbilita sistema diġitali għall-għoti ta' informazzjoni volontarja addizzjonali għall-prodotti alimentari (“EU4healthyfood”), u jissuġġerixxi li din l-informazzjoni tista' tiġi pprovduta b'mod diġitali permezz ta' kodiċi QR u tittella' faċilment mill-konsumatur;
95.
Jinnota li l-prodotti tajbin għas-saħħa, inkluż l-ikel, jista' jkun fihom ingredjenti naturali jew sintetiċi, li jkollhom impatti differenti fuq l-ambjent u s-saħħa tal-konsumaturi; jitlob li jiġu introdotti skemi ta' tikkettar obbligatorji għall-prodotti tas-saħħa, li jindikaw jekk ingredjent ikollux oriġini sintetika meta jinkiseb permezz ta' sinteżi kimika, speċjalment f'każijiet fejn ikunu jeżistu ekwivalenti naturali;
96.
Jistieden lill-Kummissjoni twettaq valutazzjoni tal-bidliet fl-imġiba tal-konsumatur, bħal fix-xiri online ta' prodotti tal-ikel;
97.
Jilqa' l-inizjattiva tal-Kummissjoni li għandha l-għan li ttejjeb it-tikkettar tal-oriġini u testendih għal firxa usa' ta' prodotti; itenni t-talba tiegħu għal tikkettar obbligatorju tal-oriġini; jisħaq fuq il-fatt li dan għandu jkun komprensiv u armonizzat u jkopri l-prodotti tal-ikel kollha u għandu jkopri l-faċilitajiet tal-forniment tal-ikel, ir-ristoranti u l-bejgħ bl-imnut u jkun kompletament verifikabbli u traċċabbli u ma jimminax il-funzjonament xieraq tas-suq intern; jenfasizza li r-regolament dwar l-informazzjoni dwar l-ikel (73) jeħtieġ li jiġi rivedut b'enfasi fuq il-ħalib u l-laħam bħala ingredjenti; jistieden lill-Kummissjoni tirrettifika l-prattika attwali li biha l-prodotti li l-ingredjenti primarji tagħhom ma joriġinawx minn sorsi lokali jew reġjonali jkunu jistgħu jiġu kkummerċjalizzati bħala tali jekk l-oriġini ta' dawn l-ingredjenti primarji
(72) (73)
ĠU L 404, 30.12.2006, p. 9.
Ir-Regolament (UE) Nru 1169/2011 tal-Parlament Ewropew u tal-Kunsill tal-25 ta' Ottubru 2011 dwar l-għoti ta' informazzjoni dwar l-ikel lill-konsumaturi (ĠU L 304, 22.11.2011, p. 18).